Käisime täna Viljandis  akna-uksetegijaga täpsemalt asju kokku leppimas. Kuna T vanaonu proua T-st väga lugu peab ja ühtlasi on ta ka meie naaberkülast pärit ning Juss ei suuda ju tedagi külmaks jätta, siis otsustas ta toetada meie peret pisikese summaga. Täpselt selline, millega saaks aknad-uksed, kaevu tehtud ning võibolla pliidi ja korstnagi. No ja sellepärast me siis tellisimegi majale usinalt aknad ära, et talvel ikka soojem oleks.  Esimene hull asi oli pisut enne Ramsit. Juss äkitselt oksendas. Täiesti hullu vulkaanina  tuli kõik hommikusöök välja. Ma olen näinud poja oksendamisi, kuid see oli midagi jõhkrat. Turvatool ujus, laps ujus… Õnneks olid vahetusriided kaasas ja saime kiirelt lapsele puhtad riided selga. T puhastas tooli ka niipalju kui võimalik. Juss ise oli üsna ehmatanud ja sihtpunkti jõudmiseni käis hull porr. Ma pole kunagi lubanud toolis ilma rihmu kinni panemata istuda ja nüüd oli Juss mul lihtsalt isegi süles.  Aknategija oli täitsa tore mees. Lõpuks kui ära hakkasime tulema selgus, et ka tema ei  salli värvitud puitaknaid   .  Siis tuli teine nätakas: autol oli rehv tühi. Ikka täiesti plöts. Lahked mehed lasid kompressoriga rehvi õhku täis ja kimasime Viljandisse. T läks rehviparandusse ja me tegime Tiheda ja Jussiga kaubanduses aega parajaks.  Mul on tunne, et T ei käinud kümmet minutitki ära. Superkiire teenindus oli igatahes ja rehv jälle funkas.  Käisime söömas Suures  Vennas, aga noh see veel ehtsam kuusteistkannulik koht kui samanimeline asutus Tartus. Lapsega on üsnagi mõttetu sinna minna, sest menüüd nad paindlikumaks ei muuda ja eriti lahked lahendusi leidma ka ei olnud nad seal.  Tartusse sõites nägime peale Vaibla teeotsa mõnisada meetrit vasakut kätt teepervel kolme karupoega kükitamas. Tihe helistas päästeametisse, kust vastati, et nad on asjaga kursis ja sellega tegeletakse. Minu andmetel olid need karud juba eile samas kohas ning sel juhul on tegutsemine ikka  üle mõistuse kiire.  Üldiselt oli halb päev. Jussiga juhtunu viis mu ikka suht endast välja. Lisaks olen ma viimastel päevadel kohutavalt pettunud ja nördinud ühe naisterahva käitumisest. Poleks seda eluski osanud oodata, et tema osutub selliseks manipulaatoriks. Aga nagu elu mulle näidanud on - kahjuks selliseid "paljastusi" juhtub ka nendega, kellega ei tahaks seda juhtuvat.